laion/Wikipedia-Exotic huggingface dataset:
আফজাল রহমান খান

আফজাল রহমান খান (১৯২১-২০০৫) পাকিস্তান নৌবাহিনীর একজন অ্যাডমিরাল ছিলেন যিনি আইয়ুব খানের শাসনামলে ১৯৫৯ সাল থেকে ১৯৬৬ সাল পর্যন্ত পাকিস্তান নৌবাহিনী প্রধান হিসেবে দায়িত্ব পালন করেন। নৌবাহিনী থেকে অবসর নেবার পর আফজাল আইয়ুব প্রশাসনে পাকিস্তানের প্রতিরক্ষা মন্ত্রী এবং স্বরাষ্ট্র মন্ত্রী হিসেবে কাজ করেছিলেন, ১৯৬৯ সালে জেনারেল ইয়াহিয়া খান সামরিক আইন জারী করলে আফজাল রহমান খান সরকারি কর্মের দায়িত্বের মেয়াদ পূর্ণ করেন। ব্রিটিশ ভারতীয় রাজকীয় নৌবাহিনীতে যোগদান করা আফজাল ১৯৩৮ সালে সাব-লেফটেন্যান্ট হিসেবে কমিশন পেয়েছিলেন। ভারত-পাকিস্তান যুদ্ধ ১৯৬৫ চলাকালীন অ্যাডমিরাল আফজাল নৌবাহিনী প্রধান ছিলেন; তিনি পিএনএস গাজী (ডুবোজাহাজ) পাকিস্তান নৌবাহিনীতে চালু করার উদ্যোগ নিয়েছিলেন। আফজাল রহমান খান জন্মগ্রহণ করেন ১৯২১ সালের মার্চ মাসের ২০ তারিখে পাঞ্জাব প্রদেশের গুরুদাসপুর জেলাতে। ব্রিটিশ রয়্যাল নেভাল কলেজে পড়াশোনা শেষ করে ১৯৩৮ সালে রাজকীয় ভারতীয় নৌবাহিনীতে সাব লেঃ হিসেবে কমিশন পাওয়া আফজাল ১৯৪৭ সালে লেঃ কমান্ডার ছিলেন যখন রাজকীয় পাকিস্তান নৌবাহিনী গঠিত হয়। দ্বিতীয় বিশ্বযুদ্ধের পরে আফজাল যুক্তরাজ্যে নৌ স্টাফ কোর্স করতে যান; এরপর আফজাল পাকিস্তান নৌবাহিনীতে আসেন এবং তার সার্ভিস নং পিএন-০৬ হয়, তিনি পাকিস্তান নৌবাহিনীর উর্ধ্বতন মুসলিম নৌ কর্মকর্তা হিসেবে ভারতীয় নৌবাহিনী থেকে আসেন। তিনি পাকিস্তান নৌবাহিনীর নতুন আনা জাহাজে বদলী হচ্ছিলেন এবং তার পদোন্নতিও দ্রুত হচ্ছিলো। ১৯৫০ সালে তিনি লেঃ কমান্ডার থেকে কমান্ডার হন, কমান্ডার পদবীতে তিনি পিএনএস টিপু সুলতান এবং পিএনএস তারিক যুদ্ধজাহাজের অধিনায়কত্ব করেন। '৫১ সালে ক্যাপ্টেন, '৫৩ সালে কমোডোর এবং '৫৮ সালে রিয়ার অ্যাডমিরাল হন, '৫৯ সালের ১ মার্চ তাকে ভাইস অ্যাডমিরাল এবং নৌপ্রধান করা হয়। পাকিস্তান নৌবাহিনীতে ডুবোজাহাজ আনার প্রচেষ্টা ১৯৫০-এর দশক থেকে চলছিলো, আফজাল ১৯৬০-এর দশকে যুক্তরাষ্ট্র থেকে পাকিস্তান নৌবাহিনীর জন্য একটি যুদ্ধ-সক্ষম ডুবোজাহাজ আনার ব্যবস্থা করতে সফল হন। ভারত-পাকিস্তান যুদ্ধ ১৯৬৫-তে আফজাল নৌবাহিনী প্রধান ছিলেন এবং তিনি ভারতীয় নৌবাহিনীর বিরুদ্ধে নৌযুদ্ধ পরিকল্পনা প্রণয়ন করেছিলেন যার ফলশ্রুতিতে ভারতীয় নৌবাহিনীর অনেক ক্ষতি হয়েছিলো; যুদ্ধের পর তিনি রাষ্ট্রপতি আইয়ুব খানের কাছ থেকে হিলাল-এ-জুরাত পদক প্রাপ্ত হয়েছিলেন। পাকিস্তান নৌবাহিনীর ইতিহাসে আফজাল ছিলেন সবচেয়ে বেশি মেয়াদে থাকা নৌবাহিনী প্রধান, তিনি ১৯৬৬ সালের ২০শে অক্টোবর অ্যাডমিরাল সৈয়দ মোহাম্মদ আহসানের কাছে নৌবাহিনীর শীর্ষ ক্ষমতা হস্তান্তর করেন এবং নৌবাহিনী থেকে অবসর গ্রহণ করেন। এরপর তিনি আইয়ুব প্রশাসনের বেসামরিক দায়িত্বে নিয়োজিত হন এবং '৬৯ সালে জেনারেল ইয়াহিয়া খানের সামরিক আইন জারির পর সরকারি দায়িত্ব থেকে অব্যাহতি প্রাপ্ত হন। Siddiqui, Kazi Zulkader। "Petaro; BOG bio"। www.petaro.org। Kazi Zulkader Siddiqui, petaro। ১৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pillar of Pakistan। "Chiefs of Naval Staff"। ১ নভেম্বর ২০১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kazi, KGN। "The first few executive officers transferred to the Pakistan Navy on Partition"। Flickr। Dr. KGN Kazi archives of 1950s। সংগ্রহের তারিখ ২ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cardozo, Major General Ian। The Sinking of INS Khukri: Survivor's Stories (ইংরেজি ভাষায়)। Roli Books Private Limited, Cardozo। আইএসবিএন 9789351940999। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কল্পনা সাক্সেনা

কল্পনা সাক্সেনা ভারতীয় পুলিশের একজন জ্যেষ্ঠ কর্মকর্তা। তিনি ১৯৯০ সালের আইপিএস হন এবং বর্তমানে জেলা প্রশাসক পদে রয়েছেন। ২০১০ সালের ৩ সেপ্টেম্বর সাক্সেনাকে অধস্তন রবিন্দর "টাইগার" কুমার, মনোজ "সুলতান" সিং এবং রাভেন্দ্র "নাকাতিয়া" সিং তার কলার ধরে বরেলি শহরে পূর্ণ জনসাধারণের দৃষ্টিতে চলন্ত গাড়ির পিছন থেকে এক মাইলেরও বেশি সময় ধরে টেনে নিয়ে যায়। ধর্মেন্দ্র নামে একজন সহযোগীর সহায়তায় সাক্সেনার উপর দিয়ে গাড়ি চালিয়ে তাঁকে হত্যার চেষ্টা করা হয়। সাক্সেনা আহত হলেও পালাতে সক্ষম হন এবং নিকটবর্তী মহাসড়কে পৌঁছেছিলেন। অপহরণকারীরা পালিয়ে যায়। https://india.blogs.nytimes.com/2013/10/23/muzaffarnagar-gang-rape-cases-languish-in-police-files/ https://www.thenational.ae/world/rape-victims-suffer-in-silence-after-india-riots-1.581368 https://www.business-standard.com/article/pti-stories/up-reshuffle-satyarth-anirudh-pankaj-new-gorakhpur-ssp-117070701145_1.html https://www.hindustantimes.com/delhi-news/up-police-will-secure-aqua-metro-line-a-first-for-metro-in-ncr/story-m3TiBQZsnD2OUtis2BSTyL.html Srivastava, Piyush (৪ সেপ্টেম্বর ২০১০)। "Cops who 'beat' SP have a tainted past"। Mail Today। সংগ্রহের তারিখ ২৫ মে ২০১২।
মূসার সহিফা

মূসার সহিফা (আরবি: صحف موسى) হলো মূসার ওপর অবতীর্ণ কুরআনে দু'বার উল্লেখিত ধর্মগ্রন্থ। এগুলো ইসলামের ধর্মীয় ধর্মগ্রন্থগুলোর (আসমানি কিতাবের) অন্যতম। এখন বিশ্বাস করা হয় যে সেসব কিতাব বিকৃত হয়েছে বা হারিয়ে গিয়েছে। এই ধর্মগ্রন্থগুলি, মুসলমানদের মতে, তা মূল কিতাব তাওরাত নয়। বরং তা একটি সহিফা। তবে একটি প্রাচীন পাঠ্যে উল্লেখ করা হয়েছে যে, সহিফাগুলো মূসার নিজের এবং তার অনুসারীদের দ্বারা লিখিত যা তার নবুয়ত জীবনে প্রাপ্ত অনুপ্রেরণামূলক কিছু প্রকাশনা যা কিনা তার মৃত্যুর পরেও লেখা হয়েছিল।[তথ্যসূত্র প্রয়োজন] কুর’আনে দুটি মক্কি সূরায়, ইব্রাহিমের এবং মূসার কিতাবের কথা উল্লেখ করা হয়েছে। এগুলোকে ঐশ্বরিক গ্রন্থ হিসেবে বিবেচনা করা হয়। উক্ত সূরা ইশ্বরের বার্তার সত্যতা এবং ইব্রাহিম ও মূসার কাছে প্রেরিত বিধি-বিধানের অস্তিত্বের সত্যতা উল্লেখ করে। এগুলোকে সচরাচর সুহুফ বা (বহুবচনে) সহিফা বলে উল্লেখ করা হলেও আবদুল্লাহ ইউসুফ আলি, মারমাদুখে পিকথল প্রমূখ অনুবাদকগণ এগুলোকে "ইব্রাহিম ও মূসার কিতাব" হিসেবে অনুবাদ করেছেন। মূসা, যিনি ইসলাম ধর্মমতে আল্লাহর ধার্মিক নবী ছিলেন, তার জীবদ্দশায় অনেকগুলি অলৌকিকতা লাভ করেছিলেন - যার বিষয়বস্তু এই কিতাবে থাকতে পারে বলে ধারণা করা হয়। ...নিঃসন্দেহে এ পূর্ববর্তী কিতাবে রয়েছে; ইব্রাহিম ও মূসার কিতাবে....। — কুর’আন, সূরা ৮৭ (আল আ’লা), আয়াত ১৮-১৯ "...নাকি তাকে (তা) অবগত করা হয়নি মূসার কিতাবে? এবং ইব্রাহিমের কিতাবে; যে তার দায়িত্ব পালন করেছিল? — কুর’আন, সূরা ৫৩ (আল-নাজম), আয়াত ৩৬-৩৭ অনেক পণ্ডিতই অনুমান করেছেন যে "মূসার বইগুলো (সহিফা)" বলতে তার ওপর নাযিলকৃত তাওরাত বা অন্যান্য ধর্মগ্রন্থকে বোঝায় কিনা। কিন্তু ইসলামি বিশ্বাস যে, তাওরাত মূসার ওপর অবতীর্ণ মূল একক কিতাব ছিল, অনেকেই[কে?] মনে করেন বই শব্দটির বহুবচনবাচক সহিফা শব্দটির উল্লেখ থাকায় তা তাওরাতকে বোঝায় না। কুরআনের ভাষ্যকার আবদুল্লাহ ইউসুফ আলী উল্লেখ করেছেন যে, এটি ইসরাঈলের হারিয়ে যাওয়া (বিকৃত হওয়া) বইয়ের সম্ভাব্য উল্লেখ হতে পারে, যা বাইবেলে উল্লিখিত। তবে এটি সুপরিচিত যে ইহুদিরা সাধারণত তাওরাতকে মূসার পাঁচটি খণ্ডের পুস্তক বলে উল্লেখ করে। সবচেয়ে উল্লেখযোগ্যভাবে, পঞ্চম গ্রন্থ ডিউটারোনমি বিভিন্ন দিক থেকে স্বতন্ত্র এবং এটিকে 'মিশনেহ তাওরাত' হিসাবে উল্লেখ করা হয় যা তাওরাতের পর্যালোচনা হিসেবে বিবেচ্য। এখানে একটি প্রাচীন নির্দেশিকাও রয়েছে যাতে বলা হয়েছে, ধর্মীয় লেখকদের (ইহুদিদের কথিত পঞ্চখণ্ডের তাওরাতের) প্রতিটি বইয়ের মাঝে চারটি লাইন ফাঁকা রেখা রেখে দেওয়ার প্রচলন আছে। এই রীতিনীতি মুহাম্মদের কয়েকশো বছর পূর্বে প্রণীত করেছিলেন। এই কারণেই মেনে নেয়া যায় না যে, কুর'আনে সহিফা বলতে তাওরাতকে বোঝানো হয়েছে। তাওরাত আসমানী কিতাব Marmaduke Pickthall, The Meaning of the Glorious Qur'an [মহিমান্বিত কুর’আনের অর্থ]; Abdullah Yusuf Ali, The Holy Qur'an: Text, Translation and Commentary [পবিত্র কুর’আন: পাঠ, অনুবাদ, ব্যাখ্যা] কুরআন ৮৭:১৮–১৯ কুরআন ৫৩:৩৬–৩৭
কুইন্সল্যান্ড বুক ডিপো

কিউবিডি বুক, মূলত কুইন্সল্যান্ড বুক ডিপো এবং পূর্বে "কিউবিডি" দ্য বুকশপ! অস্ট্রেলিয়ার একটি বড় বইয়ের দোকানের চেইন, যার বেশি দোকান রয়েছে কুইন্সল্যান্ড এবং নিউ সাউথ ওয়েলস রাজ্যে। ইউনাইটিং চার্চের ধর্মীয় গ্রন্থ বিক্রয় করার উদ্দেশ্যে ১৮৯০এর দশকের শেষদিকে এটি ব্যবসা শুরু করেছিল। ১৯৯১ সালে রবিনসন পরিবারের কাছে এই ব্যবসা বিক্রি করা হয়। কিউবিডি অস্ট্রেলিয়ার বৃহত্তম বইয়ের দোকানের চেইনে পরিণত হয়েছে, সারা দেশে প্রায় ৬৮ টি দোকার পরিচালনা করছে। দোকানে বিস্তৃত শিরোনামের মজুদ রয়েছে, কিউবিডি বিশেষ করে ছাড়ের বইগুলি বেশি বিক্রি করে বা বিক্রি হয়। "Australia's premier bookshop - QBD Books"। www.qbd.com.au (ইংরেজি ভাষায়)। সংগ্রহের তারিখ ২০১৮-০১-১৮।
পুদিয়া ভূমি

পুদিয়া ভূমি (তামিল: புதிய பூமி, অনুবাদ 'নতুন পৃথিবী') হচ্ছে ১৯৬৮ সালে মুক্তিপ্রাপ্ত একটি তামিল চলচ্চিত্র। টপি চাণক্যের পরিচালনায় চলচ্চিত্রটিতে এমজিআর এবং জয়রাম জয়ললিতা অভিনয় করেছিলেন। চলচ্চিত্রটি ১৯৬৮ সালের ২৭ জুন মুক্তি পায়। এমজিআর - কাথিরাবণ জয়রাম জয়ললিতা - কন্নাম্মা নাগেশ - শিবমণি শীলা - নলীনা চলচ্চিত্রটির সঙ্গীত পরিচালক ছিলেন এম এস বিশ্বনাথান এবং গীতিকার ছিলেন কন্নদাসন এবং পুভাই সেঙ্গুট্টাভান। Kumar, S. R. Ashok (৭ জানুয়ারি ২০১১)। "Showbitz"। The Hindu। সংগ্রহের তারিখ ১৬ এপ্রিল ২০২১।  Rajadhyaksha, Ashish; Willemen, Paul, সম্পাদকগণ (১৯৯৮) [1994]। Encyclopaedia of Indian Cinema (পিডিএফ)। Oxford University Press। পৃষ্ঠা 396। আইএসবিএন 0-19-563579-5।  "எம்.ஜி.ஆர். நடித்த படங்களின் பட்டியல்"। Ithayakkani (তামিল ভাষায়)। ২ এপ্রিল ২০১১। ১৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২১।  "Puthiya Bhoomi"। Gaana.com। ১৬ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২১।  ইন্টারনেট মুভি ডেটাবেজে পুদিয়া ভূমি (ইংরেজি)
রক অয়েল কোম্পানি

রক অয়েল কোম্পানি লিমিটেড ছিল অস্ট্রেলিয়ার সিডনিতে অবস্থিত একটি আন্তর্জাতিক খনিজ তেল কোম্পানি। এই সংস্থাটি ১৯৯৭ সালে জন দোরান কর্তৃক একটি ব্যক্তিগত মালিকানাধীন সংস্থা হিসাবে প্রতিষ্ঠিত হয়েছিল। ১৯৯৯ সালে, সংস্থাটি অস্ট্রেলীয় স্টক এক্সচেঞ্জে তালিকাভুক্ত হয় এবং ২০০৪ সালে রক লন্ডন স্টক এক্সচেঞ্জে তালিকাভুক্ত হয়। ২০০৮ সালে, রক অয়েল অ্যানজোন অস্ট্রেলিয়ার সাথে একীভূত হয়, এবং ২০১৪ সালে চীনের ফোসুন ইন্টারন্যাশনাল একে ৪৭৪ মিলিয়ন অস্ট্রেলীয় ডলারে অধিগ্রহণ করে। রক মৌরিতানিয়া, অ্যাঙ্গোলা, মালয়েশিয়া এবং চীনে তেল উৎপাদন কার্যক্রম পরিচালনা করে এবং ২০১৩ সালে এটি পুরো বছর ২.৭ মিলিয়ন ব্যারেল তেল বা সমমানের পণ্য উত্তোলন করেছিল। "Australia's ROC plans equity issue to finance oil exploration in Angola"। Macau Hub। ২০ জানুয়ারি ২০০৬। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "Roc Oil colleagues pay tribute to John Doran, dead at 62"। The Australian Business Review। ১ জুলাই ২০০৮। সংগ্রহের তারিখ ১৪ এপ্রিল ২০১৭।  "Roc, Anzon merger approved"। Energy News Bulletin। ৪ সেপ্টেম্বর ২০০৮। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "China's Fosun agrees $441 million takeover of Australia's Roc Oil"। Reuters। ৪ আগস্ট ২০১৪। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "China's Fosun agrees $441 million takeover of Australia's Roc Oil"। Reuters। ৪ আগস্ট ২০১৪। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "Australia's ROC plans equity issue to finance oil exploration in Angola"। Macau Hub। ২০ জানুয়ারি ২০০৬। ১৫ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৭।  "Roc Oil colleagues pay tribute to John Doran, dead at 62"। The Australian Business Review। ১ জুলাই ২০০৮। সংগ্রহের তারিখ ১৪ এপ্রিল ২০১৭।  "Fosun Edges Out Competitor for Australia's Roc Oil"। The Wall Street Journal। ৪ আগস্ট ২০১৪। সংগ্রহের তারিখ ১৪ এপ্রিল ২০১৭।  দাপ্তরিক ওয়েবসাইট
ওয়াজিব

ওয়াজিব (وَاجِبٌ), এটা মুসলিম সমাজে বহুল ব্যবহ্ত আরবি শব্দ। এটা মুহাম্মদ সাঃ এর মুখ নিঃসৃত আরবি শব্দও বটে। বাংলায় ওয়াজিব এর অর্থ কর্তব্য। যার উপর আমল করলে সাওয়াব পাওয়া যাবে আর পরিত্যাগ করলে শাস্তি পেতে হবে। কিছু ইসলামি বিশেষজ্ঞদের মতে, যা করার আদেশ জন্নী দলীল তথা ফরজের তুলনায় দুর্বল দলীল দ্বারা প্রমাণিত, তাকে ওয়াজিব বলে। ফরজের পরই ওয়াজিব এর স্থান। এই শব্দের অন্যতম বিশেষত্ব হল, মুহাম্মদ (সাঃ) নিজে এই শব্দটা উনার হাদিসে ব্যবহার  করেছেন। ওয়াজিব (وَاجِبٌ) শব্দ সংবলিত একটি হাদিস নিচে উল্লেখ করা হল: حَدَّثَنَا عَلِيٌّ، قَالَ حَدَّثَنَا حَرَمِيُّ بْنُ عُمَارَةَ، قَالَ حَدَّثَنَا شُعْبَةُ، عَنْ أَبِي بَكْرِ بْنِ الْمُنْكَدِرِ، قَالَ حَدَّثَنِي عَمْرُو بْنُ سُلَيْمٍ الأَنْصَارِيُّ، قَالَ أَشْهَدُ عَلَى أَبِي سَعِيدٍ قَالَ أَشْهَدُ عَلَى رَسُولِ اللَّهِ صلى الله عليه وسلم قَالَ ‏ "‏ الْغُسْلُ يَوْمَ الْجُمُعَةِ وَاجِبٌ عَلَى كُلِّ مُحْتَلِمٍ، وَأَنْ يَسْتَنَّ وَأَنْ يَمَسَّ طِيبًا إِنْ وَجَدَ ‏"‏‏.‏ قَالَ عَمْرٌو أَمَّا الْغُسْلُ فَأَشْهَدُ أَنَّهُ وَاجِبٌ، وَأَمَّا الاِسْتِنَانُ وَالطِّيبُ فَاللَّهُ أَعْلَمُ أَوَاجِبٌ هُوَ أَمْ لاَ، وَلَكِنْ هَكَذَا فِي الْحَدِيثِ‏.‏ قَالَ أَبُو عَبْدِ اللَّهِ هُوَ أَخُو مُحَمَّدِ بْنِ الْمُنْكَدِرِ وَلَمْ يُسَمَّ أَبُو بَكْرٍ هَذَا‏.‏ رَوَاهُ عَنْهُ بُكَيْرُ بْنُ الأَشَجِّ وَسَعِيدُ بْنُ أَبِي هِلاَلٍ وَعِدَّةٌ‏.‏ وَكَانَ مُحَمَّدُ بْنُ الْمُنْكَدِرِ يُكْنَى بِأَبِي بَكْرٍ وَأَبِي عَبْدِ اللَّهِ‏. আলী ইবনু আবদুল্লাহ (রহঃ) ... আমর ইবনু সুলাইম আনসারী (রাঃ) থেকে বর্ণিত, তিনি বলেন, আবূ সায়ীদ খুদরী (রাঃ) বলেন, আমি এ মর্মে সাক্ষ্য দিচ্ছি যে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ জুম্মার দিন প্রত্যেক বালিগের জন্য গোসল করা কর্তব্য। আর মিসওয়াক করবে এবং সুগন্ধি পাওয়া গেলে তা ব্যবহার করবে। আমর (ইবনু সুলাইম) (রহঃ) বলেন, গোসল সম্পর্কে আমি সাক্ষ্য দিচ্ছি তা কর্তব্য। কিন্তু মিসওয়াক ও সুগন্ধি কর্তব্য কিনা তা আল্লাহই ভাল জানেন। তবে হাদীসে এরূপই আছে। [সহিহ বুখারী, হাদিস নং ৮৮০, সহিহ হাদিস] ফরজ মাসআলা-মাসায়েল নারী, মাসিক আদর্শ (২০২১-০২-০১)। "ইলমে হাদীস তথা হাদীস শাস্ত্রের পরিভাষা ও পরিচিতি (ওয়াজিব সহ) - Terminology of Hadith | মাসিক আদর্শ নারী"। সংগ্রহের তারিখ ২০২১-০৪-১৬।  "সহীহ বুখারী (ইসলামিক ফাউন্ডেশন) | হাদিস নংঃ ৮৩৬ [ ৮৮০]"। www.hadithbd.com। সংগ্রহের তারিখ ২০২১-০৪-১৬।
শাহ আব্দুর রহিম

শাহ আব্দুর রহিম (১৬৪৪-১৭১৯) (হিন্দি: शाह अब्दुर्रहीम) ছিলেন একজন ইসলামি পণ্ডিত ও লেখক। তিনি ইসলামি আইনের (ফিকহ) বিশাল গ্রন্থ ফতোয়ায়ে আলমগিরি সংকলনে সহায়তা করেছিলেন। তিনি মুসলিম দার্শনিক শাহ ওয়ালিউল্লাহ দেহলভির পিতা ছিলেন। তিনি দিল্লির শ্রদ্ধেয় সুফির খাজা বাকি বিল্লাহ-এর পুত্র খাজা খুর্দ-এর শিষ্য হন। তিনি দিল্লিতে একটি ধর্মতাত্ত্বিক বিদ্যালয় মাদরাসা রাহিমিয়া প্রতিষ্ঠা করেন, যা পরবর্তীকালে মুসলিম ভারতের ধর্মীয় মুক্তিতে ভূমিকা পালন করে এবং শাহ ওয়ালিউল্লাহ এবং শাহ আব্দুল আজিজের মতো ধর্মীয় সংস্কারক এবং মুজাহিদিনদের প্রজনন ক্ষেত্র হয়ে ওঠে। শাহ আব্দুর রহিম ছিলেন একজন সুফি এবং হানাফি পণ্ডিত। তিনি ইসলামি আইন সংকলনে অবদান রেখেছেন। তিনি মাদরাসা রাহিমিয়া নামক একটি ধর্মতাত্ত্বিক বিদ্যালয়ে শিক্ষকতা করতেন, যা তিনি প্রতিষ্ঠা করতে সহায়তা করেছিলেন। প্রতিষ্ঠানটি মুসলিম ভারতের ধর্মীয় মুক্তির একটি গুরুত্বপূর্ণ অংশ হয়ে উঠে, কারণ এটি পরবর্তী ধর্মীয় সংস্কারকদের একটি সূচনা বিন্দু হিসেবে কাজ করেছিল। তিনি তৎকালীন ঐতিহ্যবাহী শিক্ষার নেতৃস্থানীয় পণ্ডিত ছিলেন। তার কিছু রচনাবলীর মধ্যে রয়েছে: ফতোয়ায়ে আলমগিরি ইরশাদে রাহিমিয়া, নকশবন্দি সুফি তরীকার উপর একটি বই আনফাসে রাহিমিয়া কিছু চিঠি "Biography"। qureshifamily.info। সংগ্রহের তারিখ ২০২১-০৪-১৬।  Dehlvi, Sadia (২০১২-০৩-০৫)। The Sufi Courtyard: Dargahs Of Delhi (ইংরেজি ভাষায়)। Harper Collins। আইএসবিএন 978-93-5029-473-4।  The Pakistan Review (ইংরেজি ভাষায়)। Ferozsons Limited। ১৯৬৬।  "Dehlavi, Shah Waliullah | Encyclopedia.com"। www.encyclopedia.com। সংগ্রহের তারিখ ২০২১-০৪-১৬।  Sikand, Yoginder (২০০৫-০৮-২৪)। Bastions of The Believers: Madrasas and Islamic Education in India (ইংরেজি ভাষায়)। Penguin UK। আইএসবিএন 978-93-5214-106-7।  https://archive.org/details/RisailShahAbdulRahimDehlavi-UrduTranslation
ধ্রুবমাতা (তারামণ্ডল)

ধ্রুবমাতা মণ্ডল বা অ্যান্ড্রোমিডা (ইংরেজি: Andromeda; আইপিএ: /ænˈdrɒmədə/; গ্রিক: Ανδρομέδη = পুরুষ জাতির অভিভাবক) আধুনিক ৮৮টি তারামণ্ডলের একটি। গ্রিক পুরাণের জনপ্রিয় চরিত্র রাজকুমারী অ্যান্ড্রোমিডার নামানুসারে এর ইংরেজি নামকরণ করা হয়েছে। উত্তর আকাশে পক্ষীরাজ মণ্ডলের নিকটে এই তারামণ্ডলটি অবস্থিত। অ্যানড্রোমিডা ছায়াপথ ধারণ করার জন্য এর গুরুত্ব সবচেয়ে বেশি। ইংরেজিতে একে মাঝে মাঝেই "দ্য চেইন্‌ড মেইডেন" তথা শৃঙ্খলিত রাজকুমারী বলা হয়ে থাকে। এই তারামণ্ডলের সাথে সংশ্লিষ্ট তথা এর মধ্যে অবস্থিত চীনা তারামণ্ডলগুলো হচ্ছে উড়ন্ত সর্প (螣蛇), খ-গোলকীয় স্থিরত্ব (天廄), দেয়াল (壁), পা (奎), দক্ষিণাঞ্চলীয় সামরিক দরজা (南軍門) এবং স্বর্গের মহান সেনানায়ক (天大将軍)। পেগাসাস বর্গের উত্তর-পূর্ব কোণে অবস্থিত তারাটির নাম উত্তর ভাদ্রপদ (Alpheratz Sirrah) যা এই তারামণ্ডলের প্রথম তারা। এই মণ্ডলকে চিনতে হলে তাই প্রথমে পেগাসাস বর্গকে চিনতে হবে। উত্তর ভাদ্রপদের সাথে উত্তর-পূর্ব দিকে একই সরলরেখায় আরও তিনটি অপেক্ষাকৃত উজ্জ্বল তারা দেখা যায়। এই চারটি তারার মাধ্যমে কল্পিত সরলরেখাই অ্যান্ড্রোমিডার শরীর। এই তারা চারটির প্রথমটি অ্যানড্রোমিডার মাথা এবং দ্বিতীয় তারাটি তার বক্ষ। দ্বিতীয় তারাটির নাম ডেল্টা-অ্যানড্রোমিডি যার দক্ষিণে এপসাইলন-অ্যান্ড্রোমিডি তারাটি অবস্থিত। এই রেখা থেকে উত্তর ও দক্ষিণ দিকে কয়েকটি তারা এক সারিতে দেখা যায় যার মাধ্যমে রাজকুমারীর হাত গঠিত হয়। হাতের শেষ প্রান্তের ছোট ছোট তারাগুলো শিকল গঠন করে যা দিয়ে তাকে বেঁধে রাখা হয়েছে। সরলরেখার তৃতীয় তারাটির নাম মচ্ছ (বিটা-অ্যানড্রোমিডি, মিরাখ) যা অ্যানড্রোমিডার উত্তর মেরু এবং শরীর গঠনকারী একটি তারা। এই তারা থেকে উত্তর দিকের দ্বিতীয় তারাটির পাশেই বিখ্যাত কুণ্ডলাকার ছায়াপথ এম ৩১ অবস্থিত যাকে নীহারিকা রাণী বা স্তবক রাণী বলা হয়। সরলরেখায় অবস্থিত শেষ তারাটির নাম সুনীতি (গামা-অ্যানড্রোমিডি, Almach)। উল্লেখ্য এই মণ্ডলে অবস্থিত এপসাইলন-অ্যানড্রোমিডি নামক তারাটি প্রতি সেকেন্ডে ৫১.৫ মাইল বেগে সূর্যের দিকে এগিয়ে আসছে। আকাশ পরিষ্কার থাকলে এই মণ্ডলের এম৩১ ছায়াপথকে খালি চোখে এক টুকরো পেঁজা তুলার মত দেখায়। ধ্রুবমাতা মণ্ডলের তারাসমূহের তালিকা Russell 1922, পৃ. 469। Allen 1899, পৃ. 32–33। Bakich 1995, পৃ. 36। Ridpath, Constellations। RECONS, The 100 Nearest Star Systems। Bakich 1995, পৃ. 54। Bakich 1995, পৃ. 26। উইকিমিডিয়া কমন্সে ধ্রুবমাতা (তারামণ্ডল) সংক্রান্ত মিডিয়া রয়েছে। The Deep Photographic Guide to the Constellations: Andromeda Star Tales – Andromeda Andromeda Constellation at Constellation Guide টেমপ্লেট:Stars of Andromeda
অলিভার বুট

অলিভার বুট একটি অস্ট্রেলীয় জুতা প্রস্তুতকারক কোম্পানি। এটি বিশেষ করে হালকা ওজনের কাজের জুতা তৈরে করে থাকে। অস্ট্রেলীয় প্রাচীন সংস্থাগুলির তালিকা "Oliver and Stevens' Boot Factory - Ballarat and District Industrial Heritage Project"। bih.federation.edu.au। ১৬ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About Us | Tradition and History | Oliver Footwear"। www.oliver.com.au। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Introducing Oliver Footwear's All Terrain 65-490 safety boots"। Architecture & Design।  Wrigley, Brendan (অক্টোবর ১৭, ২০১৭)। "'It's devastating': 30 jobs to go as Ballarat institution moves offshore"। The Courier।  দাপ্তরিক ওয়েবসাইট
ইসলামি বিশ্ববিদ্যালয়, নাইজার

নাইজার ইসলামী বিশ্ববিদ্যালয় বা নাইজার ইসলামী বিশ্ববিদ্যালয় (আইইউআইএন) নিয়ামের পশ্চিমে নাইজারের সেয়ে অবস্থিত আন্তর্জাতিক বিশ্ববিদ্যালয়। বিশ্ববিদ্যালয়টি আরবি, ফরাসি এবং ইংরেজি এই তিনটি ভাষায় শিক্ষা কার্যক্রম পরিচালনা করে। বিশ্ববিদ্যালয়টির উপাচার্যের কার্যালয় নিয়ামে অবস্থিত। ১৯৭৪ সালে লাহোর (পাকিস্তান) -তে মুসলিম বিশ্বের রাষ্ট্রপ্রধান ও সরকার প্রধানদের দ্বিতীয় ইসলামী শীর্ষ সম্মেলন(ওআইসি) অনুষ্ঠিত হয়। এই সম্মেলনের সুপারিশে বিশ্ববিদ্যালয়টি(আইইউআইএন) স্থাপনের কার্যক্রম শুরু হয়। পশ্চিম আফ্রিকার মুসলিম উম্মাহ এবং সাধারণভাবে মুসলিম বিশ্বের প্রয়োজনের অন্যতম শীর্ষস্থানীয় গবেষণা ও শিক্ষাপ্রতিষ্ঠান হয়ে ওঠাই এই বিশ্ববিদ্যালয়ের স্থাপনের মূল উদ্দেশ্য। বিশ্ব প্রতিযোগিতায় নতুন প্রজন্মের মুসলমানদের প্রযুক্তিগত ও নৈতিকভাবে গড়ে ওঠা ও প্রচার-প্রসার করার মাধ্যম হিসাবে ব্যবহার করা এই বিশ্ববিদ্যালয়ের স্থাপনের আর একটি উদ্দেশ্য। ১৯৮৪ সালে একশ বা ততোধিক শিক্ষার্থী আরবি ভাষা ও ইসলামিক শিক্ষা বিভাগ দিয়ে বিশ্ববিদ্যালয়ের শিক্ষা কার্যক্রম শুরু হয়। আইইউআইএন ফেডারেশন অফ ইউনিভার্সিটি অফ দ্য ইসলামিক ওয়ার্ল্ডের (এফইউআইডব্লুউ)-এর সদস্য। পাঁচটি অনুষদ, দুটি সেন্টার এবং দুটি ইনস্টিটিউটের মাধ্যমে বিশ্ববিদ্যালয়টি শিক্ষা কার্যক্রম পরিচালনা করে। শরিয়া ও আইন অনুষদ আরবি ভাষা ও মানব বিজ্ঞান অনুষদ বিজ্ঞান ও প্রযুক্তি অনুষদ অর্থনীতি ও ব্যবস্থাপনা অনুষদ কৃষি অনুষদ শিক্ষকদের প্রশিক্ষণ ও শিক্ষা বিষয়ক উচ্চশিক্ষা ইনস্টিটিউট নিম্ন স্তরের বৃত্তিমূলক এবং প্রযুক্তিগত কেন্দ্রের জন্য আইকিআরএ ইনস্টিটিউট বিশ্ববিদ্যালয়টি থেকে অ্যানালাল অফ দ্যা ইসলামিক ইউনিভার্সিটি নামে একটি গবেষণাপত্র প্রকাশিত হয়। উগান্ডার ইসলামিক বিশ্ববিদ্যালয় ইসলামি সহযোগিতা সংস্থা "Islamic University in Niger | UIA Yearbook Profile | Union of International Associations"। uia.org। সংগ্রহের তারিখ ২০২১-০৪-১৬।  "Islamic University of Niger | Admission | Tuition | University"। www.unipage.net। সংগ্রহের তারিখ ২০২১-০৪-১৬।  "Islamic University of Niger | Ranking & Review"। www.4icu.org। সংগ্রহের তারিখ ২০২১-০৪-১৬।  [১] ওয়েব্যাক মেশিনে আর্কাইভকৃত ২৯ মার্চ ২০১৮ তারিখে । ওসির সদস্য দেশগুলির বিশ্ববিদ্যালয়গুলির সেরিক ডিরেক্টরি । নাইজের ইসলামিক বিশ্ববিদ্যালয় । ইসলামিক সহযোগিতা সংস্থার ওয়েবসাইট। ইসলামিক নাইজার বিশ্ববিদ্যালয়[স্থায়ীভাবে অকার্যকর সংযোগ] । মিশিগান স্টেট বিশ্ববিদ্যালয়, আফ্রিকান উচ্চশিক্ষা প্রতিষ্ঠানের ডিরেক্টরি। ইসলামিক নাইজার বিশ্ববিদ্যালয় । ইসলামী বিশ্বের বিশ্ববিদ্যালয়সমূহের ফেডারেশন (২০০৪) জাভেদ রেহমান। ইসলামিক স্টেটের অনুশীলন, আন্তর্জাতিক আইন এবং সন্ত্রাসবাদের হুমকি: নিউ ওয়ার্ল্ড অর্ডারে 'সভ্যতার সংঘাত' এর সমালোচনা। হার্ট পাবলিশিং, 2005আইএসবিএন ১-৮৪১১৩-৫০১-১ পি। 32 নাইজের ইসলামিক বিশ্ববিদ্যালয় সম্পর্কিত রেজোলিউশন নং 1/15-সি । ইয়েমেন আরব প্রজাতন্ত্রের সানাতে পঞ্চদশ-ইসলামিক সম্মেলন 25 থেকে 29 রবি আল-আউয়াল, 1405 এইচ (18-22 ডিসেম্বর 1984) পর্যন্ত অনুষ্ঠিত হয়েছিল। প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ১৬ এপ্রিল ২০২১ তারিখে
আভেশ খান

আভেশ খান (জন্ম ১৩ ডিসেম্বর ১৯৯৬) একজন ভারতীয় আন্তর্জাতিক ক্রিকেটার। ডিসেম্বর ২০১৫ সালে তাকে ২০১৬ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। ২০২২ সালের ফেব্রুয়ারিতে ভারতীয় ক্রিকেট দলের হয়ে তার আন্তর্জাতিক অভিষেক হয়। তিনি ঘরোয়া ক্রিকেটে মধ্যপ্রদেশের হয়ে এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন। একজন ডানহাতি ফাস্ট-মিডিয়াম বোলার, তিনি প্রধানত তার গতির জন্য পরিচিত, প্রায় ঘণ্টায় ১৪৫ কিলোমিটার গতি বজায় রাখতে সক্ষম এবং তার দ্রুততম ডেলিভারি ঘণ্টায় ১৪৯ কিলোমিটার এ পরিমাপ করা হয়েছে। ১৪ মে ২০১৭-এ ২০১৭ ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে তার টি-টোয়েন্টি অভিষেক হয়। ২০১৮ সালের জানুয়ারিতে, ২০১৮ সালের আইপিএল নিলামে দিল্লি ডেয়ারডেভিলস তাকে কিনে নেয়। তিনি মধ্যপ্রদেশের হয়ে ২০১৭-১৮ বিজয় হাজারে ট্রফিতে ৫ ফেব্রুয়ারি ২০১৮-এ অভিষেক করেছিলেন। তিনি ২০১৮-১৯ রঞ্জি ট্রফিতে মধ্যপ্রদেশের হয়ে সাতটি ম্যাচে ৩৫টি ডিসমিসাল সহ শীর্ষস্থানীয় উইকেট শিকারী ছিলেন। অক্টোবর ২০১৯-এ, তাকে ২০১৯-২০ দেওধর ট্রফির জন্য ভারত সি-এর স্কোয়াডে নাম দেওয়া হয়েছিল। আভেশ আইপিএল ২০২১-এ দিল্লি ক্যাপিটালসের সর্বোচ্চ উইকেট শিকারী এবং ২৪ উইকেট নিয়ে টুর্নামেন্টে দ্বিতীয় সর্বোচ্চ উইকেট শিকারী হিসেবে সমাপ্ত হন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে লখনউ সুপার জায়ান্টস তাকে কিনে নেয়। তাকে ₹১০ কোটি টাকা-এ কেনা হয়েছিল, যা তাকে আইপিএল-এর ইতিহাসে সবচেয়ে দামি আনক্যাপড খেলোয়াড়ে পরিণত করেছে। ২০২৩ সালের নভেম্বরে, তাকে রাজস্থান রয়্যালসের সাথে লেনদেন করা হয়েছিল। জানুয়ারি ২০২১ সালে, ইংল্যান্ডের বিরুদ্ধে তাদের সিরিজের জন্য ভারতের টেস্ট স্কোয়াডে পাঁচজন নেট বোলারের একজন হিসেবে তাকে নামকরণ করা হয়। ২০২১ সালের মে মাসে, ২০১৯-২০২১ আইসিসি ওয়ার্ল্ড টেস্ট চ্যাম্পিয়নশিপের ফাইনাল এবং ইংল্যান্ডের বিরুদ্ধে তাদের অ্যাওয়ে সিরিজের জন্য ভারতের টেস্ট স্কোয়াডের চারজন স্ট্যান্ডবাই খেলোয়াড়ের একজন হিসেবেও তাকে মনোনীত করা হয়েছিল। নভেম্বর ২০২১ সালে, নিউজিল্যান্ডের বিরুদ্ধে তাদের সিরিজের জন্য তাকে ভারতের টি-টোয়েন্টি আন্তর্জাতিক (টি২০আই) স্কোয়াডে রাখা হয়েছিল। জানুয়ারি ২০২২-এ, ওয়েস্ট ইন্ডিজের বিরুদ্ধে তাদের হোম সিরিজের জন্য খানকে ভারতের একদিনের আন্তর্জাতিক (ওডিআই) এবং টি২০আই স্কোয়াডে নাম দেওয়া হয়েছিল। পরের মাসে, শ্রীলঙ্কার বিরুদ্ধে তাদের সিরিজের জন্য তাকে ভারতের টি-টোয়েন্টি স্কোয়াডে রাখা হয়। ওয়েস্ট ইন্ডিজের বিপক্ষে ভারতের হয়ে ২০ ফেব্রুয়ারি ২০২২-তে তার টি২০আই অভিষেক হয়। খান শ্রীলঙ্কার বিপক্ষে শেষ টি-টোয়েন্টিতে তার প্রথম টি-টোয়েন্টি উইকেট তুলে নেন, তার চার ওভারে ২/২৩ রান করে। জুলাই ২০২২-এ, ওয়েস্ট ইন্ডিজের বিরুদ্ধে তাদের অ্যাওয়ে সিরিজের জন্য ভারতের ওডিআই স্কোয়াডে নামকরণ করা হয়। ওয়েস্ট ইন্ডিজের বিপক্ষে ২৪ জুলাই ২০২২-এ ভারতের হয়ে তার ওডিআই অভিষেক হয়। ইএসপিএনক্রিকইনফোতে আভেশ খান (ইংরেজি)
সেন্টথম

সেন্টথম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি শহরে অন্যতম পুরাতন আবাসিক লোকালয় বৃহত্তর ময়িলাপুরের অন্তর্গত। সেন্টথম বা সান্থম শব্দটি এসেছে থমাস দ্য অ্যাপোস্টল-এর নাম থেকে। তিনি ছিলেন খ্রিস্ট ধর্মের প্রচারক, জনশ্রুতি অনুসারে ৭২ খ্রিস্টাব্দে তিনি সেন্ট থমাস মাউন্ট অঞ্চলে দেহত্যাগ করেন এবং ময়িলাপুরে তার মৃতদেহ সমাধিস্থ করা হয়। পর্তুগীজদের দলিলপত্র খতিয়ে ময়িলাপুরের নিকট একটি ধর্মীয় উপাসনালয় ভাঙার ইতিহাস রয়েছে। পরবর্তীকালে তার সম্ভাব্য মৃতদেহের উপর একটি চার্চ নির্মাণ করা হয় যা বর্তমানে সেন্ট থম বেসিলিকা নামে পরিচিত। প্রথম কর্ণাটের যুদ্ধের সময় ফরাসি সৈন্যবাহিনী ব্রিটিশ বাহিনীর থেকে ফোর্ট সেন্ট জর্জ দখল করলে কর্ণাটের নবাব আনোয়ারউদ্দিন খান, ভেবেছিলেন যে যুদ্ধজয় হলে তিনি তার জমিদারির অংশ ব্রিটিশদের থেকে ফেরত পাবেন তাই তিনি এই যুদ্ধে তার পুত্র মেহফুজ খানের সেনাপতিত্বে ব্রিটিশদের সাহায্য করার জন্য‌ ও জোসেফ ফ্রান্সিস ডুপ্লেক্সের থেকে দুর্গ ছিনিয়ে আনার জন্য দশ হাজার পদাতিক সৈন্য প্রেরণ করেন। যুদ্ধচলাকালীন ফরাসি গভর্নর জেনারেল দুপ্লেক্স একদল প্রশস্তি সৈন্য পন্ডিচেরির দিকে প্রেরণ করেন, এই সৈন্যদলই আদিয়ার নদীর তীরে মেহফুজ খানের সৈন্যের সম্মুখীন হয়। মাত্র তিনশ সুসজ্জিত সৈন্য নিয়ে ফরাসিরা আদিয়ারের যুদ্ধে নবাবের সৈন্যকে পরাজিত করে তাদের পুনরায় শহরে অভিমুখী করতে বাধ্য করে। Medlycott 1905, Ch. IV। Farmer 2011, পৃ. 418। Neill 2004, পৃ. 29। Hunter 1886, পৃ. 31। Naravane, M.S. (২০১৪)। Battles of the Honorourable East India Company। A.P.H. Publishing Corporation। পৃষ্ঠা 153। আইএসবিএন 9788131300343। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dalrymple, William (২০১৯)। The Anarchy :The Relentless Rise of The East India Company। Great Britain: Bloomsbury। পৃষ্ঠা 52। উদ্ধৃতি টেমপ্লেট ইংরেজি প্যারামিটার ব্যবহার করেছে (link)